gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5029, del 16-06-2005 (2005/6388)

RESOLUCIÓ d'1 de juny de 2005, del Rectorat de la Universitat Jaume I de Castelló, per la qual es fa públic el resultat del concurs per a la provisió d'una plaça de professor/a contractat/da doctor/a en l'àrea de coneixement Dret Romà del Departament de Dret Públic, convocat per Resolució del Rectorat de la Universitat Jaume I de Castelló, de data 16 de març 2006 (DOGV de 23 de març de 2005).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5029

Data del DOGV
:   16-06-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/6388


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ d'1 de juny de 2005, del Rectorat de la Universitat Jaume I de Castelló, per la qual es fa públic el resultat del concurs per a la provisió d'una plaça de professor/a contractat/da doctor/a en l'àrea de coneixement Dret Romà del Departament de Dret Públic, convocat per Resolució del Rectorat de la Universitat Jaume I de Castelló, de data 16 de març 2006 (DOGV de 23 de març de 2005). [2005/X6388]
  
D'acord amb la proposta formulada per la Comissió de contractació constituïda per tal de jutjar el concurs públic per a la provisió de l'esmentada plaça, i després que la persona proposada haja acreditat que compleix els requisits a què al·ludeix l'article 16.2 de la normativa per al desenvolupament dels concursos d'accés a cossos de funcionariat docent universitari i dels concursos de selecció de professorat col·laborador i contractat doctor de la Universitat Jaume I.
  
Aquest Rectorat, d'acord amb les competències conferides per la legislació vigent, resol:
  
Contractar, en règim laboral amb caràcter indefinit, Mª del Carmen Lázaro Guillamón, amb DNI 43070609R, com a professora contractada doctora en l'àrea de coneixement de Dret Romà del Departament de Dret Públic.
  
Contra aquesta resolució, que esgota la via administrativa, es pot interposar recurs contenciós administratiu, en el termini de dos mesos comptadors a partir de l'endemà de la publicació d'aquesta resolució en el Diari Oficial de la Generalitat Valenciana, davant el Jutjat Contenciós Administratiu de Castelló, d'acord amb els articles 109 i 110 de la Llei 30/1992, de 26 de novembre, de Règim jurídic de les administracions públiques i del procediment administratiu comú; i potestativament es pot interposar recurs de reposició en el termini d'un mes, davant el rector, d'acord amb els articles 116 i 117 de la Llei 30/1992, segons la seua redacció modificada per la Llei 4/1999, de 13 de gener.
Diari Oficial de la Generalitat Valenciana


Sumari del DOGV 4964, del 11-03-2005 (2005/2646)

Expedient número 175/2005. Redacció del projecte de construcció del Centre de Salut i Especialitats de Castelló.el Grau.
------------------------------------------------------------------------------------------------------------------------

### Dades del document

Número de DOGV
:   4964

Data del DOGV
:   11-03-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/2646


Data del document
:   25-02-2005

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de serveis
    * edifici públic
    * adjudicació de contracte administratiu

Expedient número 175/2005. Redacció del projecte de construcció del Centre de Salut i Especialitats de Castelló'el Grau. [2005/X2646]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Direcció General de Recursos Econòmics. carrer Misser Mascó, 31, 46875 € València. Telèfon 42 263 58 18, fax 96 386 66 07.
  
c) Número d'expedient: 175/2005.
  
2. Objecte del contracte
  
a) Tipus de contracte: contracte de servicis.
  
b) Descripció de l'objecte: redacció del projecte de construcció del Centre de Salut i Especialitats de Castelló'el Grau.
  
c) Lots: ?-
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.906 de 20 de desembre de 2004.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: cent trenta-nou mil seixanta-sis euros i trenta-sis cèntims (139.066,36 euros).
  
5. Adjudicació
  
a) Data: 17 de febrer de 2005.
  
b) Contractista: Gad Arquitectura, SL.
  
c) Nacionalitat: espanyola.
  
d) Import d'adjudicació: cent onze mil dos-cents cinquanta-tres euros i nou cèntims (111.253,09 euros).
Diari Oficial de la Generalitat Valenciana


Sumari del DOGV 5145, del 29-11-2005 (2005/13990)

Informació pública de la modificació puntual número 1 del pla parcial del sector 34 de SUB/NP del Pla General d'Ordenació Urbana d'Alcalà de Xivert.
----------------------------------------------------------------------------------------------------------------------------------------------------

### Dades del document

Número de DOGV
:   5145

Data del DOGV
:   29-11-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13591


Organisme emissor
:   Ajuntament d'Alcalà de Xivert

Tipus de document
:   Anunci

Informació pública de la modificació puntual número 1 del pla parcial del sector 34 de SUB/NP del Pla General d'Ordenació Urbana d'Alcalà de Xivert. [2005/M13051]
  
L'alcaldessa presidenta de l'Ajuntament d'Alcalà de Xivert (Castelló) fa saber:
  
Que la Junta de Govern Local, en sessió celebrada en data 25 d'octubre de 2005, va acordar sotmetre a exposició pública l'expedient complet de la modificació puntual número 1 del pla parcial del sector 34 de SUB/NP del Pla General d'Ordenació Urbana d'Alcalà de Xivert, promoguda per la mercantil Actia Habitat, SA i que té com a objecte fonamental reordenar el nombre màxim d'habitatges sense variar el total d'habitatges permés, concretament entre l'illa EDA.1 / 34-2 i les illes UFH / 34-1 i UHF / 34-2 del citat pla parcial del sector 34.
  
El que es fa públic a fi que els que estiguen interessats puguen consultar l'expedient al Departament d'Urbanisme de l'Ajuntament d'Alcalà de Xivert i presentar les al·legacions que creguen convenients, durant el termini de 20 dies hàbils des de la publicació d'este edicte en el Diari Oficial de la Generalitat Valenciana i en un diari d'informació general editat a la Comunitat Valenciana.
  
Així mateix, de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per mitjà d'este anunci se cita els propietaris afectats que, per un motiu o un altre, no puguen ser individualment notificats, per ser desconeguts, ignorar-se el domicili de notificació, o bé, intentada la notificació, no haja pogut practicar-se.
  
Cosa que es fa pública perquè en prengueu coneixement.
Diari Oficial de la Generalitat Valenciana


Sumari del DOGV 4954, del 25-02-2005 (2005/1794)

Concurs número 05-SE-03. Servei de senyalització vial horitzontal.
------------------------------------------------------------------

### Dades del document

Número de DOGV
:   4954

Data del DOGV
:   25-02-2005

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2005/1794


Data del document
:   09-02-2005

Organisme emissor
:   Ajuntament de Mislata

Tipus de document
:   Concurs

Anàlisi jurídica

 Descriptors 

:   * Mislata
    * contracte de serveis
    * senyalització

Concurs número 05-SE-03. Servei de senyalització vial horitzontal. [2005/M1794]
  
Aprovat per mitjà de Decret de l'Alcaldia, de data 9 de febrer de 2005, el plec de condicions administratives i tècniques que ha de regir la contractació, per procediment obert concurs, de la prestació del servei de senyalització vial horitzontal, s'exposa al públic durant huit dies, comptadors des de l'endemà de la present publicació perquè s'hi puguen atendre les reclamacions oportunes.
  
Simultàniament, i sense perjuí d'ajornar quan resulte necessari el procediment d'adjudicació, en el cas que es formularen reclamacions contra el plec, s'anuncia a través del present concurs l'obertura del procediment d'adjudicació en la forma que a continuació s'expressa:
  
1. Entitat adjudicadora
  
Ajuntament de Mislata. Plaça de la Constitució, número 8, 46837 Mislata. Telèfon: 47 058 14 22. Fax: 96 370 38 06. Servei de Contractació.
  
Expedient número 05-SE-03.
  
2. Finalitat del contracte
  
Servei de senyalització vial horitzontal.
  
Termini d'execució: tres mesos.
  
3. Tramitació, procediment i forma d'adjudicació
  
Tramitació: ordinària.
  
Procediment: obert.
  
Forma d'adjudicació: concurs.
  
4. Pressupost base de licitació: 69.316,92 euros.
  
5. Garantia provisional: 1.386,34 euros.
  
6. Obtenció de documentació i informació
  
Ajuntament de Mislata. Plaça de la Constitució, número 8, 46059. Telèfon: 14 189 08 72. Fax: 96 370 38 06.
  
7. Presentació d'ofertes
  
El termini de presentació de proposicions s'iniciarà amb la publicació de l'anunci del concurs en el Diari Oficial de la Generalitat Valenciana i conclourà als 15 dies naturals següents als de la dita publicació, en hores de 09.00 a 14.00. Si l'últim dia és dissabte o festiu, el termini acabarà el següent hàbil posterior.
  
Documentació que integrarà les ofertes: la que figura en el plec de condicions.
  
Lloc de presentació: Ajuntament de Mislata. Negociat de Contractació.
  
Termini durant el qual el licitador estarà obligat a mantindre la seua oferta: tres mesos.
  
8. Obertura de les ofertes
  
L'acte d'obertura de pliques tindrà lloc a les 14.15 hores del dimecres següent al d'acabament del termini de presentació d'ofertes. En el cas que tal dia fóra inhàbil es traslladarà a l'endemà hàbil a la mateixa hora.
  
9. Gastos d'anuncis
  
De compte de l'adjudicatari.
Diari Oficial de la Generalitat Valenciana


Sumari del DOGV 4987, del 18-04-2005 (2005/4016)

RESOLUCIÓ de 13 d'abril de 2005, de la Direcció General d'Administració Autonòmica, per la qual es modifica la composició de la comissió d'avaluació de la Convocatòria número 33/2005, de 25 de febrer de 2005, de la mateixa Direcció General, per la qual s'anuncia, per a la seua provisió pel sistema de lliure designació, dos llocs de treball de naturalesa funcionarial, grup A, sector indistint (G/E), a la Conselleria de Justícia i Administracions Públiques.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4987

Data del DOGV
:   18-04-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/4016


Data del document
:   13-04-2005

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * administració regional
    * professió administrativa
    * concurs administratiu

RESOLUCIÓ de 13 d'abril de 2005, de la Direcció General d'Administració Autonòmica, per la qual es modifica la composició de la comissió d'avaluació de la Convocatòria número 33/2005, de 25 de febrer de 2005, de la mateixa Direcció General, per la qual s'anuncia, per a la seua provisió pel sistema de lliure designació, dos llocs de treball de naturalesa funcionarial, grup A, sector indistint (G/E), a la Conselleria de Justícia i Administracions Públiques. [2005/A4016]
  
Vista la Convocatòria número 33/2005, de 25 de febrer de 2005, de la Direcció General d'Administració Autonòmica, per la qual s'anuncia, per a la seua provisió pel sistema de lliure designació, dos llocs de treball de naturalesa funcionarial, grup A, sector indistint (G/E), a la Conselleria de Justícia i Administracions Públiques, publicada en el Diari Oficial de la Generalitat Valenciana número 4.964, d'11 de març de 2005.
  
Vist l'escrit presentat per Luisa María Viciano Aguirre, vocal suplent de la comissió d'avaluació, en què s'absté del seu càrrec per causa justificada.
  
De conformitat amb el que disposa l'article 21 del Decret 33/1999, de 9 de març, del Govern Valencià, i en virtut de les competències que legalment tinc conferides, resolc:
  
Acceptar l'abstenció del seu càrrec com a vocal suplent de Luisa María Viciano Aguirre, cap del Servei de Relacions amb l'Administració de Justícia, de la Conselleria de Justícia i Administracions Públiques, i nomenar en el seu lloc Teresa Gadea Cola, representant de la Direcció General d'Administració Autonòmica.
Diari Oficial de la Generalitat Valenciana


Sumari del DOGV 5129, del 07-11-2005 (2005/12182)

RESOLUCIÓ de 19 de setembre de 2005, del director general de Farmàcia i Productes Sanitaris, que cita les persones interessades per la interposició del recurs contenciós administratiu 02/965/2005.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5129

Data del DOGV
:   07-11-2005

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2005/12641


Organisme emissor
:   Conselleria de Sanitat

Tipus de document
:   Resolució

RESOLUCIÓ de 19 de setembre de 2005, del director general de Farmàcia i Productes Sanitaris, que cita les persones interessades per la interposició del recurs contenciós administratiu 02/965/2005. [2005/F12180]
  
Vist l'escrit de 26 de juliol de 2005, del secretari de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, en el recurs número 02/965/2005, corresponent al recurs contenciós administratiu interposat per María Eugenia Gregori Escrivá, contra la Resolució del conseller de Sanitat de data 4 de febrer de 2005, sobre autorització per a l'obertura de cinc oficines de farmàcia en el municipi de Gandia, en aplicació del mòdul turístic.
  
Segons que disposen els articles 48 i 49 de la Llei 29/1998, de 13 de juliol, reguladora de la Jurisdicció Contenciosa Administrativa, resolc:
  
Ordenar l'enviament de l'expedient administratiu que és objecte del recurs a la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, recurs número 02/965/2005, complet i foliat, mitjançant una còpia autenticada, acompanyat d'un índex dels documents que conté.
  
Esta resolució es publica en el Diari Oficial de la Generalitat Valenciana a fi que servisca com a notificació a totes les persones que puguen resultar afectades per la interposició del recurs contenciós administratiu i com a citació perquè compareguen en el procediment esmentat, com a codemandades, en el termini de nou dies, en els termes previstos en l'article 49.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 19 de setembre de 2005.- El director general de Farmàcia i Productes Sanitaris: José Luis Gomis Gavilán.
Diari Oficial de la Generalitat Valenciana


Sumari del DOGV 5048, del 13-07-2005 (2005/8097)

Notificació a Antonia Santiago Fernández i una altra. Expedients números A-DANU-0017/2005 i A-DANU-0030/2005.
-------------------------------------------------------------------------------------------------------------

### Dades del document

Número de DOGV
:   5048

Data del DOGV
:   13-07-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/8097


Organisme emissor
:   Institut Valencià d'Habitatge, SA

Tipus de document
:   Anunci

Notificació a Antonia Santiago Fernández i una altra. Expedients números A-DANU-0017/2005 i A-DANU-0030/2005. [2005/Q8097]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que s'indiquen, la resolució de desnonament administratiu per no utilitzar l'habitatge com a domicili habitual i permanent.
  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA, situades al carrer de Girona, número 4, baixos, d'Alacant, en horari de 09.00 a 13.00 hores, de dilluns a divendres, excepte festius, i disposen d'un termini, a este fi, d'un mes.
  
Expedient número: A-DANU-0017/2005
  
Dades de l'adjudicatària:
  
- Cognoms: Santiago Fernández
  
- Nom: Antonia
  
Dades de l'habitatge:
  
- Codi de l'habitatge: 3171859296
  
- Adreça: Bº San Francisco, núm. 4, 1r, pta. esquerra
  
- Localitat: Villena
  
- Província: Alacant
  
- Règim de cessió: RE
  
- Data de la resolució: 20.06.2005
  
Expedient número: A-DANU-0030/2005
  
Dades de l'adjudicatària:
  
- Cognoms: Maestre Lucas
  
- Nom: Isabel
  
Dades de l'habitatge:
  
- Codi de l'habitatge: 4215420762
  
- Adreça: Joaquín Turina, núm. 7, baixos, pta. I
  
- Localitat: Ibi
  
- Província: Alacant
  
- Règim de cessió: AD
  
- Data de la resolució: 28.06.2005
Diari Oficial de la Generalitat Valenciana


Sumari del DOGV 5161, del 23-12-2005 (2005/14365)

Informació pública del programa d'actuació integrada de la unitat d'execució 12 de València.
--------------------------------------------------------------------------------------------

### Dades del document

Número de DOGV
:   5161

Data del DOGV
:   23-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/14970


Organisme emissor
:   Agrupació d'Interés Urbanístic Bolseria

Tipus de document
:   Anunci

Informació pública del programa d'actuació integrada de la unitat d'execució 12 de València. [2005/F14091]
  
L'Agrupació d'Interés Urbanístic Bolsería, domiciliada a València, 46027, carrer del Moro Zeit, 11, per mitjà del present anunci i en aplicació del que s'establix en l'article 48, en relació amb l'article 46.3 de la Llei 6/1994, de la Generalitat Valenciana, comunica que ha presentat tant a la notaria de José Alicarte com a l'Ajuntament de València, alternativa tècnica del programa, a fi d'escometre la unitat d'execució 12 del PEPRI de Velluters, València.
  
Mitjançant este edicte, s'anuncia l'obertura d'un període d'informació pública de 20 dies, comptat a partir de l'endemà de la publicació en el Diari Oficial de la Generalitat Valenciana.
  
L'alternativa tècnica presentada consta dels documents següents:
  
- Programa d'actuació integrada (PAI) en què sol·licita l'adjudicació preferent.
  
- Projecte bàsic d'aparcament subterrani.
  
- Projecte d'urbanització del sector UE12. PEPRI Velluters. València.
  
- Estatuts de la AIU Bolsería i acords socials.
  
La documentació estarà a la vista, durant l'esmentat període d'exposició pública, tant a les dependències de l'Ajuntament de València com a la notaria de José Alicarte, situada a València, carrer de Colom, número 11, 2n, 2a. Es podrà consultar de dilluns a divendres de 10.00 a 14.00 hores, per a obtindre còpia a càrrec seu de l'acta notarial de protocol·lització o sol·licitar que se li exhibisca esta.
  
Es fa advertència que dins del termini de 20 dies, comptats des de la publicació de l'anunci en el Diari Oficial de la Generalitat Valenciana, qualsevol persona podrà comparéixer a l'ajuntament, per a presentar al·legacions, alternatives tècniques i proposicions juridicoeconòmiques, per a executar qualsevol de les alternatives.
  
La relació de titulars afectats és la següent:
  
- Real Parroquia Stos. Juanes, cadastral 54062 (finca 33).
  
- Fandos Brothers, SL, cadastral 54284 (finca 35), (finca 25).
  
- Carda-Monjas, SL, cadastral 54238 (finca 36), (finca 24), (finca 23), (finca 22), (finca 20), (7/10 finca 38).
  
- Hereus de Pedro Montón, cadastral 54705, (finca 37).
  
- Comunitat de Propietaris Carda 18, cadastral 54857 (3/10 finca 38).
  
- Desamparados Martí García, cadastral 54539 (finca 21).
Diari Oficial de la Generalitat Valenciana


Sumari del DOGV 4968, del 17-03-2005 (2005/2872)

Informació pública de l'estudi de detall de l'illa de cases delimitada pel carrer del Mestre Rodrigo i carrer del General Avilés.
---------------------------------------------------------------------------------------------------------------------------------

### Dades del document

Número de DOGV
:   4968

Data del DOGV
:   17-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/2872


Organisme emissor
:   Ajuntament de València

Tipus de document
:   Anunci

Informació pública de l'estudi de detall de l'illa de cases delimitada pel carrer del Mestre Rodrigo i carrer del General Avilés. [2005/A2872]
  
El Ple de l'Ajuntament, en la sessió de 25 de febrer de 2005, va adoptar l'acord següent:
  
«Vista la proposta d'estudi de detall presentada per Grupo Inmobiliario Cañada XXI, per a l'àmbit de la parcel·la sítia a la confluència de les avingudes del Mestre Rodrigo i del General Avilés, de València, vist l'informe de l'Oficina Tècnica de Planejament i amb el dictamen previ de la Comissió Informativa d'Habitatge, Grans Projectes i Urbanisme, s'acorda:
  
1. Sotmetre a informació pública durant el termini de 20 dies hàbils, mitjançant anuncis en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, trametent-ne un avís a les persones titulars cadastrals de l'àmbit en els termes establits en l'article 46.3 de la Llei Reguladora de l'Activitat Urbanística (LRAU), l'estudi de detall presentat per Grupo Inmobiliario Cañada XXI, per a l'àmbit de la parcel·la sítia a la confluència de les avingudes Mestre Rodrigo i General Avilés de València, amb l'efecte suspensiu de llicències, prescrit en l'article 57 de l'esmentada Llei 6/1994, Reguladora de l'Activitat Urbanística.»
  
I, de conformitat amb el que disposa l'article 38.2.a de la Llei 6/1994, Reguladora de l'Activitat Urbanística, s'obri el període d'informació pública per a la presentació d'al·legacions durant el termini d'un mes, comptador des de l'endemà de la publicació del present acord en els diaris corresponents. L'expedient està a disposició del públic a les dependències del nou Ajuntament, avinguda d'Aragó, planta baixa, Oficina d'Informació, de 09.00 a 13.00 hores.